“O`zbekkino” Milliy agentligida mehribonlik uylari bolalari uchun tadbirlar uyushtirilmoqda (foto)

“O`zbekkino” Milliy agentligida Yangi yil bayrami hamda qishki ta`til munosabati bilan kam ta`minlangan va mehribonlik uylari bolalari uchun bayram tadbiri uyushtirildi.
Bugungi kunda bolalar va yoshlar tarbiyasiga qaratilgan san`at turlarining zimmasiga  qo`yiladigan vazifa boshqalarga qaraganda ham bir necha barobar mas`uliyatlidir. Yosh avlod tarbiyasidagi eng ta`sirchan san`at sanalmish  multiplikasiyaning xarakteri, uning funksiyalari, qolaversa animasiya san`ati oldiga qo`yiladigan maqsad va vazifalar mazmuni endilikda o`zgardi, yangilandi. Xayotimizga kompyuter texnologiyasining kirib kelishi esa bu boradagi imkoniyatlarni yanada kengaytirdi, deb xabar berdi O`zbekkino milliy agentligi matbuot xizmati. 
O`zbekiston Respublikasi Prezidenti Sh.Mirziyoev aytganlaridek, yuksak mana`viyatli yoshlarni tarbiyalashimiz uchun biz avvalo e`tiborni kichkintoy bolalarimizga qaratishimiz kerak. Ularda yuksak insoniy tuyg`ularni kichikligidanoq tarbiyalamoq lozim, deyiladi xabarda.  
Shu ma`noda 2020 yil 4 yanvar kunlari “O`zbekkino” Milliy agentligida kam ta`minlangan, mehribonlik uylari tarbiyalanuvchilari va maktab-internat bolalari uchun 77 ta avto va mototransport vositalari ko`rgazmasi tashkil etildi, kino san`ati muzeyiga sayohat uyushtirildi, bolajonlar uchun yaxshilikka etaklovchi yangi multfilmlar namoyish etildi va bayram sovg`alari topshirildi. Tadbirlar hali davom etmoqda.  
     4 yanvarda Olmazor tumani xalq ta`limi bo`limi tomonidan 50 nafar kam ta`minlangan bolalar tashrif buyurdi.
      Shu kuni Chilonzor tumanidagi 4-skolioz kasalligi bolalar maktab internatining 50 nafar o`quvchilari uchun bayram o`tkazildi.
      6 yanvar kuni Yunusobod tumanidagi 21-mehribonlik uyining 50 nafar tarbiyalanuvchisi  tashrif buyuradi.
       7 yanvar sanasida esa Chilonzor tumanida joylashgan 22-mehribonlik uyining 50 nafar tarbiyalanuvchilari  bayram shodiyonasiga taklif etiladi.